รัฐบาลไทย-ข่าวทำเนียบรัฐบาล-วธ. ผนึกกำลังจังหวัดเลย ภาครัฐ เอกชน เครือข่ายด้านวัฒนธรรม  สืบทอด“ประเพณีบุญหลวงและการละเล่นผีตาโขน”  5 ชาติร่วมโชว์ มหกรรมหน้ากากนานาชาติ ปี 61 วันที่ 16 – 18 มิ.ย.นี้
วันพุธที่ 13 มิถุนายน 2561
วธ. ผนึกกําลังจังหวัดเลย ภาครัฐ เอกชน เครือข่ายด้านวัฒนธรรม  สืบทอด“ประเพณีบุญหลวงและการละเล่นผีตาโขน”  5 ชาติร่วมโชว์ มหกรรมหน้ากากนานาชาติ ปี 61 วันที่ 16 – 18 มิ.ย.นี้
วธ. ผนึกกําลังจังหวัดเลย ภาครัฐ เอกชน เครือข่ายด้านวัฒนธรรม สืบทอด“ประเพณีบุญหลวงและการละเล่นผีตาโขน”
5 ชาติร่วมโชว์ มหกรรมหน้ากากนานาชาติ ปี 61 วันที่ 16 – 18 มิ.ย.นี้
เมื่อวันที่ 13 มิถุนายน 2561 ที่บริเวณลานชั้น 1 กระทรวงวัฒนธรรม นายวีระ โรจน์พจนรัตน์รัฐมนตรีว่าการกระทรวงวัฒนธรรม (รมว.วธ)เป็นประธานแถลงข่าวจัดงาน“ประเพณีบุญหลวงและการละเล่นผีตาโขนมหกรรมหน้ากากนานาชาติ ประจําปี 2561”มีผู้บริหารกระทรวงวัฒนธรรม (วธ.) นายพรชัย ถมกระจ่าง รองผู้ว่าราชการจ.เลย หัวหน้าคณะนักแสดงจากราชอาณาจักรกัมพูชาสาธารณรัฐประชาธิปไตยประชาชนลาวสาธารณรัฐแห่งสหภาพเมียนมาร์ สาธารณรัฐสังคมนิยมเวียดนาม พร้อมด้วยผู้แทนหน่วยงานต่างๆ และเครือข่ายด้านวัฒนธรรม เข้าร่วม
นายวีระ กล่าวว่า กระทรวงวัฒนธรรม (วธ.) ร่วมกับ จ.เลย หน่วยงานภาครัฐ ภาคเอกชน และเครือข่ายด้านวัฒนธรรมจัด“งานประเพณีบุญหลวงและการละเล่นผีตาโขน มหกรรมหน้ากากนานาชาติ ประจําปี 2561”เพื่อสืบทอดและสร้างความตระหนักในคุณค่าของศิลปวัฒนธรรม ภูมิปัญญาท้องถิ่น รวมถึงส่งเสริมความร่วมมือในการแลกเปลี่ยนศิลปวัฒนธรรมและเชื่อมโยงกับนานาชาติด้านการท่องเที่ยวเชิงวัฒนธรรมซึ่งสอดคล้องกับนโยบายรัฐบาลประเทศไทย 4.0 เดินหน้าปฏิรูปประเทศไทยสู่ความมั่งคง มั่งคั่งและยั่งยืน โดยใช้อุตสาหกรรมสร้างสรรค์วัฒนธรรม การบริการที่มีมูลค่าสูงและเทคโนโลยีการออกแบบ 5 สาขา ในการขับเคลื่อนประเทศไทย อาทิ อาหาร ภาพยนตร์ แฟชั่น มวยไทยและประเพณีในการสร้างรายได้ ตลอดจนเสริมสร้างความพันธ์อันดีกับนานาชาติและภาพลักษณ์ที่ดีของประเทศ ทั้งนี้งานดังกล่าวจัดขึ้นระหว่างวันที่16–18มิถุนายน 2561 ณ บริเวณหน้าที่ว่าการอําเภอด่านซ้าย จ.เลยโดยมีพิธีเปิดงานวันที่ 16 มิถุนายน เวลา 18.00 น. ณ โรงเรียนอนุบาลด่านซ้าย จ.เลย
นายวีระ กล่าวอีกว่า สําหรับกิจกรรมภายในงานครั้งนี้ ประกอบด้วย ขบวนแห่ผีตาโขน ขบวนแห่เจ้าพ่อกวน-เจ้าแม่นางเทียม และคณะพ่อแสน พิธีจุดบั้งไฟบูชาพญาแถน การจําหน่ายผลิตภัณฑ์พื้นเมือง การประกวดหน้ากากผีตาโขน รวมทั้งการแสดงหน้ากากนานาชาติ ทั้งนี้ ในปีนี้มีคณะนักแสดงจากประเทศสมาชิกอาเซียนและประเทศคู่เจรจาตอบรับเข้าร่วมงาน 5 ประเทศ 1.กัมพูชา โดยคณะนักแสดงจากกรมศิลปะการแสดง กระทรวงวัฒนธรรมและวิจิตรศิลป์ ราชอาณาจักรกัมพูชา จัดแสดงหน้ากากพื้นบ้าน ชุด ระบําชาวนา ซึ่งแสดงถึงช่วงฤดูการเพาะปลูกโดยชาวนาชาวไร่มักจะทําหุ่นไล่กาขึ้นเพื่อปกป้องพืชผลในท้องไร่ท้องนา ผู้แสดงจะแต่งกายเลียนแบบหุ่นไล่กา2.สาธารณรัฐประชาธิปไตยประชาชนลาว (สปป.ลาว)โดยคณะหุ่นกะบองลาวจัดการแสดงชุด ระบําหน้ากากผีเซื้อ เป็นการแสดงระบําหน้ากากพื้นบ้านแบบดั้งเดิมของเมืองปากลายเพื่อบูชาผีเซื้อ หรือในภาษาไทยเรียกว่า ผีเชื้อ หมายถึงผีบรรพบุรุษ 3.เมียนมา คณะนักแสดงวัฒนธรรมรามายณะแห่งเมียนมา เป็นหนึ่งในคณะนักแสดงที่มีชื่อเสียงของกรมศิลปากรภายใต้กระทรวงศาสนาและวัฒนธรรมแสดงรามายณะ ตอน พระรามตามกวาง
4.เวียดนาม นําศิลปะการแสดง“Tuong”มาจัดแสดง 2 ชุด ได้แก่ การแสดงชุด‘ระบําTu Tru’นําเสนอเรื่องราวเกี่ยวกับสัญลักษณ์ยิน-หยาง ความสมดุลของพลังจักรวาล และทิศต่างๆ ตามความเชื่อของประเทศฝั่งตะวันออก มักจะแสดงในงานพิธีสําหรับการต้อนรับ และขอพรให้เกิดความเจริญรุ่งเรืองสงบสุขแก่ประเทศ และการแสดงชุด‘ออนดินห์สังหารทา’ซึ่งมีลักษณะคล้ายการแสดงงิ้วเป็นเรื่องราวของKhuong Lin TaและDong Kim Lanสองเพื่อนรักที่ต้องการปกป้องกษัตริย์ปกป้องเมืองด้วยการพิทักษ์เจ้าชายและพระสนมที่ถูกศัตรูจับตัวไปจึงเกิดเป็นเรื่องราวการต่อสู้และผจญภัยของเพื่อนรักทั้งสอง และ5.เกาหลีใต้ จัดการแสดงในชุด ละครฮาโฮ เบียวซินกุต ทัลลอรี เป็นละครรําหน้ากากพื้นบ้านที่มาตั้งแต่พุทธศตวรรษที่ 17 ซึ่งเป็นส่วนหนึ่งของพิธีกรรมประจําปีของหมู่บ้านฮาโฮ แห่งเมืองอันดง เพื่อบูชาพระเจ้าความเจริญรุ่งเรือง และความอุดมสมบูรณ์ด้านเกษตรกรรม ทั้งนี้ นักท่องเที่ยวทั้งชาวไทยและชาวต่างประเทศสามารถเข้าร่วมชมงานได้ โดยไม่เสียค่าใช้จ่ายใดๆ สอบถามรายละเอียดเพิ่มเติมได้ที่สํานักงานวัฒนธรรมจังหวัดเลย โทร.042-810-601 และสายด่วนวัฒนธรรม โทร. 1765